laion/Wikipedia-Exotic huggingface dataset:
Evald Piksarv

Evald Piksarv (25. veebruar 1914 Tallinn – 30. september 1997 Tallinn) oli eesti tehnikateadlane. Evald Piksarv oli töölise poeg ja Aina Piksarve abikaasa. Lõpetas 1932 Tallinna Tehnikumi tehnikaharu ja 1941 Tallinna Polütehnilise Instituudi (TPI) keemia-mäeteaduskonna, tehnikakandidaat (1965, Tallinna Polütehnilise Instituudi (TPI)), väitekiri "Kukersiitpõlevkivi tolmpõlemise lendtuha peenemate fraktsioonide koostisest, kivinemisprotsessidest ja sideainelistest omadustest". 1941 mobiliseeriti Punaarmeesse, oli tööpataljonis, võttis keemiarühma komandörina osa Velikije Luki lahingutest. 1944 Narva rindel arreteeriti, oli kuni 1947 vangis, seejärel Arhangelski oblastis hüdrolüüspärmitehase tööline, 1948–1954 Ertsevo elektrijaama labori juhataja. Eestisse naasnult ei lubatud teda esialgu Tallinna elama, oli 1954–1960 Salutaguse pärmitehase labori juhataja, 1956–1960 TPI teadusliku uurimistöö sektori põlevkivituha töörühma teadur, 1960–1970 ehitusmaterjalide labori teadur, 1970–1986 tuhktsementide osakonna juhataja. Uurimisvaldkond: tuhk-ehitusainete tehnoloogia. Uuris põlevkivituhktsementide keem-faasilist koostist ja omadusi, hüdratatsiooni- ja kivistumisnähtusi ning korrosioonikindlust. Uuringute tulemusel loodi teoreetilised alused kõrgemargilise kiirestikivineva portland-põlevkivitsemendi tootmiseks Kundas. Kuulus professor Verner Kikase koolkonda, keemiainsenerina luges end professor Adolf Gustav Partsi õpilaseks. Üle 80 teadustrükise, 4 autoritunnistust. Сравнительная коррозионная стойкость пропаренных цементов в сульфатных растворах (kaasautor). // TPI Toimetised 434 (1977) Зависимость расширения мелкозернистого бетона на зольном цементе от содержания свободной извести и гипса в цементе (kaasautor). // TPI Toimetised 541 (1982) Зависимость активности зольных цементов от качества золы (kaasautor). // TPI Toimetised 675 (1983) Исследование золы из установки по энерготехнологической переработке горючего сланца УТТ-3000 как добавки к портландцементу (kaasautor). // TPI Toimetised 602 (1985). Nõukogude Eesti preemia (1972, kollektiivis). Eesti teaduse biograafiline leksikon, 3. köide TPI 1936–1986, 456–458, 499 Kikas, V. Põlevkivituhk-portlandtsemendi saamislugu. // TPI Toim 590 (1984), 5–26 Kikas, V. Põlevkivituhk-portlandtsemendi saamise eellugu. // Tehnilise mõtte ja tehnikahariduse ajaloo probleeme Eestis. I. Tehniline mõte. Tallinn, 1985, 79–86 Raado, L. Evald Piksarv in memoriam. // TTÜ aastaraamat 1998. Tallinn, 1999, 229–230. Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Käesolevas artiklis on kasutatud "Eesti teaduse biograafilise leksikoni" materjale.
Ann Pikver

Ann Pikver (aastani 1967 Ann Randalu, sündinud 27. augustil 1941 Tartus) on eesti keeleteadlane. Ta lõpetas aastal 1959 Tallinna 2. Keskkooli, 1965 Tartu Riikliku Ülikooli (TRÜ) inglise filoloogia erialal, 1969–1972 oli Moskva Võõrkeelte Instituudi aspirant, filoloogiakandidaat (1974, samas), väitekiri käsitles distributiiv-statistilise meetodi rakendamist morfeemikas (inglise keele põhjal). Pikver oli aastatel 1967–1969 Tallinna Pedagoogilise Instituudi (TPedI) inglise keele kateedri õpetaja, 1972–1974 vanemõpetaja, 1974–1978 TRÜ inglise filoloogia kateedri vanemõpetaja, 1978–1988 TPedI inglise keele kateedri dotsent, 1988–1991 Tallinna Kunstiülikooli keeltekateedri dotsent ja 1991–1996 kateedri juhataja. Loengukursused üldkeeleteadusest, inglise keele teoreetilise grammatikast, keelte võrdlevast tüpoloogiast; koostanud inglise keele õpikuid. Uurimisvaldkonnad: keelte kõrvutav analüüs, inglise keele morfeemika, inglise ja eesti keele noomenifraasi võrdlev uurimine. Üle 20 teadustrükise. Mõnedest inglise ja eesti noomenifraaside kontrastiivanalüüsi probleemidest // TÜ Toim 544 (1980) A reader in contrastive linguistics and typology. Tallinn, 1981 Nimisõna valents inglise ja eesti keeles. // TÜ Toim 619 (1982) Eesti relatiivlausest keeletüpoloogilisel taustal. // KK (1988) 7, 8 Inglise keele grammatika (kaasautor H. Liiv). Tallinn, 1991 Grammar is easy. Inglise keele grammatika harjutustega. Tallinn, 1994, 2. trükk 1999 Increase your vocabulary. Tallinn, 1998, 3. trükk 2003. Tema isa oli õigusteadlane Hillar Randalu, ema põllumajandusteadlane Ilme Randalu, õde on taimegeneetik Kadri Järve. Eesti teaduse biograafiline leksikon, 3. köide EE 14, 650 Tartu Riikliku Ülikooli õppe-teaduskoosseisu biobibliograafia nimestik 1944–1980. Trt, 1987, 237. Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Käesolevas artiklis on kasutatud "Eesti teaduse biograafilise leksikoni" materjale.
Rein Pikver

Rein Pikver (18. oktoober 1939 Tartu – 29. aprill 2008 Tallinn) oli eesti füüsik ja keemik. Rein Pikver oli teenistujate poeg. Lõpetas 1958 Tartu 1. Keskkooli, 1963 TÜ matemaatika-loodusteaduskonna füüsika erialal, oli 1965–66, 1967–69, 1969–70 aspirant, keemiakandidaat (1986, TÜ), väitekiri "Количественное исследование потенциалов ионизации соединений с кратными связами". Oli 1963–65 TÜ eksperimentaalfüüsika kateedri stažöör, 1966–67 pooljuhtide ja luminestsentsi labori nooremteadur, 1969 eksperimentaalfüüsika kateedri assistent, 1970–71 füsioloogia kateedri vaneminsener, 1971–74 elektromeetria labori nooremteadur, 1974–78 aeroionisatsiooni ja elektroaerosoolide labori vanemteadur, 1978–80 Küberneetika Instituudi vaneminsener, 1980–83 Eesti NSV TA Keemilise ja Bioloogilise Füüsika Instituudi vaneminsener, 1983–86 vaneminsener, grupijuht, 1986– vanemteadur. Uurimisvaldkonnad: keemiline füüsika, fotoionisatsioon, fotoelektron-spektroskoopia, mass-spektromeetria. Eesti Teadlaste Liidu liige. Üle 40 teadustrükise, sh 2 monograafiat; 1 autoritunnistus. Eesti teaduse biograafiline leksikon, 3. köide Ionization potentials. Correlation with substituent constant and polarizability (kaasautorid I. Koppel, U. Mölder). // Organic Reactivity 18 (1981) Precise 3. trükk H-3. trükk He mass difference for neutrino mass determination (kaasautor). // Phys. Rev. Lett. 54 (1985) Photoelectronic spectra of molecules. 11. Carboxylic acids and their esters (kaasautor). // International J. of Quantum Chem. 62 (1997) Some practical aspects of the acceleration-deceleration method for ion kinetik energy focusing in matrix-assisted laser desorption/ionization Fourier transform ion cyclotron resonance mass spectrometry (kaasautor). // European J. of Mass Spectrometry 6 (2000) Photoelectron spectra of molecules. 12. Vinly, allyl and phenyl ethers and sulphides (kaasautor). // J. Molecular Structure: THEOCHEM 580 (2002). Tartu Riikliku Ülikooli õppe-teaduskoosseisu biobibliograafia nimestik 1944–1980. Trt, 1987, 277. Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Käesolevas artiklis on kasutatud "Eesti teaduse biograafilise leksikoni" materjale.
Lea Pild

Lea Pild (sündinud 4. jaanuaril 1959 Petseris) on Eesti vene filoloog ja kirjandusteadlane. Lea Pild on õpetajate tütar. Lõpetas 1979 Pihkva Muusikakooli, 1986 Tartu Riikliku Ülikooli filoloogiateaduskonna vene filoloogia erialal, õppis professor Zara Mintsi kirjandusteaduse seminaris, oli 1986–1988 aspirant, 1995–1999 doktorant, filoloogiamagister (1992, TÜ), väitekiri "Звучащий мир в прозе А. П. Чехова"; PhD (vene kirjandus, 1999, TÜ), väitekiri "Тургенев в восприятии русских символистов" (Tartu, 1999). Oli 1985–86 TÜ käitumishälvete sotsioloogia labori vanemlaborant, 1988–92 vene kirjanduse kateedri vanemõpetaja, 1992– vene kirjanduse õppetooli lektor. Õpetanud vene kirjandust ajalugu, tõlketeooriat, ilukirjandusteksti analüüsi, vene kultuurilugu. Uurimisvaldkond: 19. sajandi II poole – 20 sajandi alguse vene kirjanduse ajalugu. Üle 40 teadustrükise. 2014 Tartu Ülikooli aumärk 2019 Tartu Ülikooli medal Реализм Чехова в интерпретации Андрея Белого. // Stockholm Studies in Russian Literature 34 (2000) Н. С. Лесков и религиозно-культурная утопия Волынского. // Wiener Slawistischer Almanach 46. München 2000 В. В. Розанов о Тургеневе (к проблеме истоков стиля Розанова). // Десятые Тыняновские чтения. Москва 2002 Иероним Ясинский: позиция и репутация в литературе. // Блоковский сборник XVI. Тарту 2003 О предсимволизме в трудах З. Г. Минц. // 200 лет русско-славянской филологии в Тарту. Тарту 2003 Поэтический мир Жуковского как объект рефлексии Константина Случевского. // Пушкинские чтения. 3. Тарту 2004 О литературных подтекстах в поэтическом цикле К. Случевского "Мефистофель". // Тр. по русской и славянской филологии. Тарту 2005 Tuglas ja Dostojevski. Mõtteid novellist "Poeet ja idioot". // KK (2006) 1 Eesti teaduse biograafiline leksikon, 3. köide "Tartu Ülikooli aumärgi kavalerid". Tartu Ülikool. Vaadatud 9.12.2022. "Tartu Ülikooli medali kavalerid". Tartu Ülikool. Vaadatud 6.12.2022. Tartu Ülikooli õppe-teaduskoosseisu biobibliograafia nimestik 1981–1995 (käsikiri), 131 Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Käesolevas artiklis on kasutatud "Eesti teaduse biograafilise leksikoni" materjale.
Toomas Piliste

Toomas Piliste (sündinud 11. mail 1957 Tallinnas) on eesti majandusteadlane. Toomas Piliste on juristi poeg. Lõpetas 1975 Tallinna 44. Keskkooli, 1980 Tallinna Polütehnilise Instituudi (TPI) majandusteaduskonna, 1987 aspirantuuri, majandusmagister (1993, TTÜ), väitekiri "Tööpuuduse evolutsioon Eesti Vabariigis". Oli 1982–88 TPI majandusteaduskonna nooremteadur, 1988–92 vanemteadur, 1992– teadur, ühtlasi aastast 1998 TTÜ ärikorralduse instituudi direktori kohusetäitja ja 2000– majandusteaduskonna prodekaan. Loengukursused: tööturu ökonoomika, tööturg ja töösuhted; koostanud õppevahendeid. Uurimisvaldkonnad: tööturg, tööpuudus ja tööhõive, ettevõtlus. Üle 30 teadustrükise. Eesti teaduse biograafiline leksikon, 3. köide Töökohtade arvu määramise metoodilisi probleeme tööstuses. // TPI Toimetised 591 (1984) Tööpuudus Eesti Vabariigis 1918–1940. // EMI Teataja (1994) 4 Tööpuudus Eestis 1991–1994. // EMI Teataja (1994) 5 Making the way into the market economy (kaasautor). Helsinki, 1996 Eesti tööjõu-uuring 1995: tööjõud Eestis 1995. aasta algul ja peamised muutused aastatel 1989–1995. Tallinn, 1997 Private entreprenership in Estonia 1989–1996 (kaasautor). Tampere, 1998 Estonian labour force at the treshold of European Union (kaasautor K. Kerem). // Eesti Vabariigi majanduspoliitika ja Euroopa Liit. Tallinn, 1999 Working life barometer in the Baltic countries 2002 (kaasautor). Helsinki, 2003 Enterpreneurship education and enterpreneurial initiative in Estonia (kaasautor). // IntEnt 2005 Conf. Proc. London, 2005. Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Toomas Piliste Eesti Teadusinfosüsteemis Käesolevas artiklis on kasutatud "Eesti teaduse biograafilise leksikoni" materjale.
Aino Pill

Aino Pill (20. märts 1926 Tallinn – 8. veebruar 2016) oli eesti hüdrogeoloog. Ta õpetas 1944. aastal Tallinna 7. Keskkooli ja 1957. aastal Tartu Riikliku Ülikooli geoloogiaosakonna ning kaitses 1974. aastal geoloogia-mineraloogiakandidaadi kraadi Eesti Teaduste Akadeemia juures (väitekiri "Подземные воды западного побережья и островов Эстонии и особенности их формирования"). Ta töötas aastatel 1957–1958 Krasnojarski Geoloogia Valitsuse ja 1958–1962 ENSV Geoloogia Valitsuse (EGV) hüdrogeoloogina, aastatel 1963–1988 Eesti NSV TA Geoloogia Instituudi teadurina. Uurimusi merevee mõjust põhjavee koostisele, põhjavee reostuse ja isepuhastusvõime kohta. 18 teadustrükist. "Tallinna linna ja selle ümbruse kvaternaargeoloogia ja pinnaveed". Diplomitöö. Tartu 1957 "Влияние морской воды на химический состав воды реки Пярну в ее нижнем течении". // Изв. АН ЭССР. Хим. Геол. 19 (1970) 3 "Уровенный режим и минерализация грунтовых вод на морском берегу курорта Пярну". // Изв. АН ЭССР. Хим. Геол. 23 (1974) 3 "Lahemaa põhjavesi" (kaasautor V. Karise). // Lahemaa uurimused 1. Tallinn 1981 "Eesti teaduse biograafiline leksikon", 3. köide "Eesti geoloogia: biograafiline teatmik". Tallinn 1995. Lk 89 "История геологических наук в Эстонии". Tallinn 1986. Lk 324 Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Käesolevas artiklis on kasutatud "Eesti teaduse biograafilise leksikoni" materjale.
Ene Pill

Ene Pill (sündinud 19. detsembril 1958 Tallinnas) on eesti psühholoog. Ene Pill on ehitusinseneri tütar. Pill lõpetas 1977. aastal Tallinna 22. Keskkooli, 1982. aastal Tallinna Pedagoogilise Instituudi matemaatika-füüsika erialal ja 1991. aastal Tartu Riikliku Ülikooli sotsiaalpsühholoogia erialal. 1999. aastal kaitses ta Tallinna Pedagoogikaülikoolis (TPÜ) väitekirja "Kadettide ja riigikaitseametite töötajate isikuprofiilide võrdlus" (juhendaja Eha Rüütel) ja sai psühholoogiamagistriks ning 2010. aastal kaitses Tallinna Ülikoolis väitekirja "Loodusstiimulitega audio-visuaalse retseptiiv-projektiivse programmi mõju üliõpilaste enesetundele igapäevastes tingimustes" (juhendaja Eha Rüütel) ja sai terviseteaduste magistrikraadi kunstiteraapiate erialal. Ta täiendas end 1991–2005 mitmesugustel erialakursustel, sealhulgas suhtlemistreenerite kursustel (1998, 2005), üldhariduskooli juhtimise alal (2003), kunstiteraapias (2005) jm. 1991–1992 oli Ene Pill TPÜ personalitöötaja ja sotsiaaltöö kateedri vanemlaborant, 1993–1994 Riigikaitse Akadeemia haridusmetoodik, 1994–1999 õppeosakonna juhataja, 1999–2000 TPÜ terviseuuringute labori teadur, 2001–2006 Tallinna Haridusameti peaspetsialist/peanalüütik, 2006–2009 OÜ Inscape Baltic koolituskonsultant, 2009–2011 Rehabilitatsioonikeskus Adeli Eesti OÜ psühholoog ning alates 2008. aastast Tallinna Perekeskuses psühholoog. Ühtlasi on ta laste tugikeskuse Tähetorn vabatahtlik psühholoog-nõustaja. Pill on Loovteraapiate Ühingu, Eesti Suhtlemistreenerite Ühingu ja Eesti Koolipsühholoogide Ühingu liige ning MTÜ Q-klubi juhatuse liige. Ene Pilli peamised uurimisvaldkonnad on kutsevalik ja seda mõjutavad tegurid, probleemsed lapsed, koolistress, kunstiteraapia võimalused haigete rehabilitatsioonis ja töös probleemsete lastega. Ta on rakendanud kunstiteraapia võtteid insuldijärgsete patsientide rehabilitatsioonil. Üle 10 teadustrükise, sh 3 monograafia (kaasautor). Kooliõpilaste elu-olu regionaalsed erinevused (kaasautorid E. Rüütel, M. Ratnik) // Tervise edendamine Eestis IV. Tartu 2000 Eneseväärtuse taustategurid gümnaasiumiõpilaste elus (kaasautor E. Rüütel). // Tervise edendamine Eestis V. Tartu 2001 Ohvrite vajadused. Kuriteoohvrite vajaduste uuring Harju maakonna elanike hulgas (kaasautorid E. Rüütel, M. Heidmets). Tallinn 2002 Ohvriabi käsiraamat (kaasautor). Tallinn 2002 Vanemate mõju kutsevalikule – Tallinna koolinoorte näitel 2003. aasta kevadel (kaasautor I. Hunt). // Psühholoogia rakendus ja rakenduspsühholoogia Tallinn 2003 Lastevanemate rahulolu kooliga, 2004. aasta kevad (kaasautorid E. Heinla, R. Tambet). Tallinn 2004 Kas tänapäeva ühiskond mehistab naisi? (kaasautor I. Hunt). // Human Awareness and Behaviour in a Changing World. Tallinn 2004 Vaimse tervise probleemide märkamine ja ennetamine koolis (kaasautor). Tallinn 2008 2017 Tartumaa Kuldne Tammeoks "Eesti teaduse biograafiline leksikon", 3. köide Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Käesolevas artiklis on kasutatud "Eesti teaduse biograafilise leksikoni" materjale.
Mari Pill

Mari Pill (10. september 1939 Tallinn – 8. oktoober 1987 Tallinn) oli eesti kunstiteadlane. Mari Pill oli pangaametniku tütar. Lõpetas 1959 Tallinna 16. Keskkooli, 1971 TÜ kunstiajaloolasena. Oli 1969–86 Tartu Kunstimuuseumi teadur, 1974–86 näituste sektori juhataja. Uurimused peamiselt Tartu Kunstimuuseumi näitusetegevusest ja kaasaegsest tarbekunstist. Koostanud tarbekunsti ja tarbekunstnike näitusi ja katalooge (sh kataloogid "Tartu tarbekunst" 1971, 1973, 1974 ja 1976), avaldanud artikleid tarbekunstist, kunstnike loomingust (oli Ülo Soosteri loomingu Eestisse vahendajaid ja uurijaid). Eesti teaduse biograafiline leksikon, 3. köide Eduard Timberman. Tartu, 1971 Endel Valk-Falk. Tartu, 1975 Maret Kuke personaalnäituse kataloog. Tartu, 1977 Kunstiajakiri "Taie". // TKM-i kogude teatmik. Tartu, 1985 Ülo Sooster – novaator ja traditsioonide kandja. // Kunst (1986) 1 Andrus Kasemaa. // Uued põlvkonnad. 2. Tallinn, 1988 Mari Rääk (1907–1986). Tallinn, 1988. B. Eesti kooli biograafiline leksikon. Tallinn, 1996, 387 Mari Pill. // Edasi (1987) 10. X. Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Käesolevas artiklis on kasutatud "Eesti teaduse biograafilise leksikoni" materjale.
Toomas Pill

Toomas Pill (7. jaanuar 1938 Tartu – 18. mai 2022 Austraalia) oli Eesti kirjandusteadlane. Toomas Pill oli ametniku poeg. Põgenes 1944 koos perega Saksamaale, läks sealt 1948 Austraaliasse. Lõpetas 1956 Homebushi gümnaasiumi, 1965 Sydney Ülikooli filoloogia erialal, 1966 omandas Uus-Lõuna-Walesi Ülikoolis raamatukoguhoidja diplomi ning õppis seal (töö kõrvalt) 1976–1980 hispaania keelt; M.A.. (rooma kirjandus, 1986, Sidney Ülikool), väitekiri "Valerius Flaccus, imitator of Vergil", B.A. vana-kreeka keeles (1991, samas), väitekiri "The Orphic Argonautica in relation to Apollonius and Valerius Flaccus", Ph.D. (antiikkirjandus, 1996, samas), väitekiri "Tradition and originality in Nonnus' Dionysiaca". Töötas 1966–1998 Uus-Lõuna-Walesi Ülikooli raamatukogus. Akadeemiliselt kuulus ta Eesti Üliõpilaste Seltsi. Avaldanud artikleid eesti kirjameestest, muistendeist, rahvausundist, etnograafiast ja hispaania kirjandusest. Osales mitmeid haruldusi sisaldava Eesti Arhiivi Austraalias trükiste korrastamisel. Esinenud ettekannetega, mille koostamiseks on kasutanud ka nimetatud arhiivis leiduvaid algmaterjale. Juudivastase teose "Siioni tarkade protokollid" sugemed 17. sajandil. hispaania kirjaniku Francisco de Quevedo kirjutises "Islam de Monopantos". // Meie Kodu (2000) 24. V Märkmeid kahe Kristjan Jaak Petersoni luuletuse kohta. // Meie Kodu (2000) 9. VIII Kaali järv ja Phaetoni müüt. // Meie Kodu (2000) 30. VIII O. W. Masing. // Meie Kodu (2000) 29. XI Märkmeid muistsete eestlaste kõlblusmõiste kohta. // Meie Kodu (2000) 11. X Märkmeid eesti talu elust sajandite vahetusel. // Meie Kodu (2001) 21–28. I Aksel Valgma, kirjanik ja prosaist. // Meie Kodu (2001) 18. VII Dr. K. A. Hermann ja nn "Sumeri küsimus". // Meie Kodu (2001) 31. X Hispaania kangelaseepos "Poema de Cid". // Meie Kodu (2002) 30. X Kalevipoeg. // Meie Kodu (2004) 14.–21. IV Märkmeid vana eesti rahvausundi kohta. // Meie Kodu (2005) 30. III Ernst Enno elukäik ja maailmatunnetus. // Meie Kodu (2005) 9. XI. Eesti teaduse biograafiline leksikon, 3. köide Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Käesolevas artiklis on kasutatud "Eesti teaduse biograafilise leksikoni" materjale.
Stiimul

Stiimul (ladina sõnast stimulus 'astel') on füsioloogilist reaktsiooni või psühholoogilist reaktsiooni esile kutsuv fenomen (aisting, taju, mõte, idee, aine vm). Termini "stiimul" võttis kasutusele šoti arst ja neurofüsioloog Robert Whytt. Ta mõtles selle all lühiajalist füüsiline mõjutust, mis kutsub närvisüsteemis esile ärrituse Stimuleerimine on stiimulite kasutamine vastava reaktsiooni saavutamiseks. Stimulant on konkreetne stiimul vastava reaktsiooni puhul. Moonutav stiimul Encyclopedia of the Neurological Sciences, Elsevier Science, 754–755. Cassedy, Steven 2008. A history of the concept of the stimulus and the role it played in the neurosciences. Journal of the History of the Neurosciences: Basic and Clinical Perspectives 17(4): 405–432.
Aleksander Pille

Aleksander Pille (sündinud 14. augustil 1929 Vilo vallas Petserimaal) on eesti arstiteadlane ja kirurg. Aleksander Pille on talupidaja poeg. Lõpetas 1949 Valga 1. Keskkooli, 1955 TRÜ arstiteaduskonna. Täiendas end abdominaalkirurgias Moskvas (1963, 1974, 1977), Tallinnas (1982, 1987) ja Tartus (1992). Oli 1955–1959 Valga Keskhaigla kirurg ja Valga Rajooni Töörahva Saadikute Nõukogu täitevkomitee tervishoiuosakonnajuhataja, 1959–1963 Valga Keskhaigla kirurgia osakonna juhataja, 1964–1967 TRÜ teaduskonnakirurgia kateedri aspirant, 1967–1974 samas assistent, 1974–1997 operatiivse kirurgia ja topograafilise anatoomia kateedri assistent. 1997–2002 oli ta Valga Keskhaigla kirurg. Pille on avaldanud üle 50 teadustrükise ja õppevahendid. 1996–1997 Tartu Ülikooli medal Eesti teaduse biograafiline leksikon, 3. köide "Tartu Ülikooli medali kavalerid". Tartu Ülikool. Vaadatud 5.12.2022. Jäsemete magistraalarterite embooliate operatiivsest ravist (kaasautorid A. Linkberg, K. Põder). // TÜ Toim 163 (1964) Välise hingamise muutustest pärast abdominaalseid operatsioone. // TÜ Toim 249 (1969) Välise hingamise muutustest kopsutüsistuste patogeneesis Leriche sündroomiga haigetel operatsioonijärgses perioodis (kaasautor K. Põder). // TÜ Toim 249 (1969) Dupuytreni kontraktiiru kirurgilise ravi tulemustest (kaasautor K. Tammera). // NET (1973) 1 Kõhu eesseina songade operatsioone. Tartu, 1983, 21989. Tartu Riikliku Ülikooli õppe-teaduskoosseisu biobibliograafia nimestik 1944–1980. Trt, 1987, 111, II, 131 Helbe Merila-Lattik. Eesti arstid 1947–1997. Tallinn, 1997., 903. Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Käesolevas artiklis on kasutatud "Eesti teaduse biograafilise leksikoni" materjale.
Meinhard Pille

Meinhard Pille (7. veebruar 1922 Vastse-Kuuste vald, Tartumaa – 20. märts 2009) oli eesti agrotehnikateadlane. Meinhard Pille oli talupidaja poeg. Lõpetas 1945 Tallinna Elektromehaanika Tehnikumi, 1951 Tartu Riikliku Ülikooli metsandusteaduskonna metsatööstuse osakonna, 1964–1965 Moskva Üleliidulise Põllumajanduse Mehhaniseerimise Kaugõppeinstituudi sihtaspirant, tehnikakandidaat (1965, samas), väitekiri käsitles lahusagregaatse hüdraulilise süsteemi ja traktorite diiseltoiteaparatuuri täppisdetailide tampoongalvaanilist taastamist. Oli 1951–1954 Eesti Põllumajanduse Akadeemia masinapargi ekspluatatsiooni ja remondi kateedri assistent, 1954–1963 metallide tehnoloogia ja masinate remondi kateedri vanemõpetaja, 1965–1968 metallide tehnoloogia ja masinate remondi kateedri vanemõpetaja, 1968–1993 dotsent. Õpetanud masinate remonti, metallide tehnoloogiat, põllumajandustehnika töökindlust. Uurimisvaldkonnad: galvaanika, tampoongalvaanika kasutamine masinate ja seadmete remondil ning stantsimisel, lõikeriistade ja matriitside püsivuse suurendamisel, korrosioonivastaste kaitsekatete loomine. Töötas välja masinate remondi tampoongalvaanika meetodi, mida seejärel rakendati NSV Liidus ja võeti õppeprogrammidesse; lõi väärismetalli kokkuhoidu võimaldava kuldamisagregaadi Tallinna Juveelitehasele, raudbetoonkonstruktsioonides kasutatavate ja mitmesuguste terasdetailide suure korrosioonikindlusega katte ning selle metallile kandmise tehnoloogia. Rahvamajanduse Saavutuste Näituse diplomid (1967, 1970) ja medal (1970). Üle 110 teadustrükise, 8 autoritunnistust. Remonditööd. Remonditöökoja juhataja käsiraamat (kaasautor T. Kirsi). Tallinn, 1983. Keemia remondikodades. Tallinn, 1985. Põllumajandusmasinate korrosioonikaitse. Tallinn, 1987. Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Eesti Põllumajanduse Akadeemia õppe-teadusliku koosseisu bio-bibliograafiline teatmeteos 1951–1981. Tartu, 1981, 145–146. Eesti Põllumajanduse Akadeemia töötajad ja vilistlased 1981–1990. Tartu, 1991, II, 174. Eesti Põllumajandusülikool: audoktorid, töötajad ja vilistlased 1991–1995. Tartu, 1996, 145. Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 Käesolevas artiklis on kasutatud "Eesti teaduse biograafilise leksikoni" materjale.